
Usmeritve za uporabo vode pri reji rejnih živali, v proizvodnji živil in v živilskih obratih, v primerih, ko upravljavec vodovoda odredi ukrep obveznega prekuhavanja zaradi neskladnosti pitne vode 

1. Usmeritve za uporabo vode na kmetijskih gospodarstvih, ki redijo živali, v primerih mikrobiološko neskladne vode ali ugotovitve parazitov v vodi iz vodovoda 

Na kmetijskih gospodarstvih, kjer poteka reja živali, je treba zagotavljati pogoje, ki omogočajo ohranjanje zdravja in dobrega počutja rejenih živali. 
Zakonodaja ne določa mejnih vrednosti kakovosti ali onesnaženosti vode za napajanje živine, zato uporaba vode, ki je mikrobiološko ali parazitološko  onesnažena glede na parametre  pitne vode avtomatično ne pomeni, da takšne vode ni dovoljeno uporabljati za napajanje živali.

Tabela 1: Usmeritve za ravnanje 
	Dejavnost
	Ravnanje v primeru mikrobiološko neskladne vode iz vodovoda



	Napajanje zdravih odraslih rejnih živali, kot so tudi  govedo, konji, ovce, koze in prašiči, zajci, perutnina, ……
	Voda za napajanje živali mora biti vizualno čista in brez vidnih primesi in tujega vonja.
Če je upravljalec vodovoda ugotovil  onesnaženje s patogenimi mikroorganizmi ali paraziti ki bi lahko neposredno vplivali na zdravje živali*, mora rejec zagotoviti ustrezno (toplotno) obdelavo ali iz vodo drugega nadomestnega vira.

	 Bolne rejne živali in mlade rejne živali
	Priporočena je uporaba prekuhane vode ali pitne vode iz nadomestnega vira. 


* Mikroorganizmi: Salmonella enterica, patogeni sevi Escherichia coli (ETEC, STEC), Campylobacter jejuni, Leptospira interrogans, Listeria monocytogenes, Clostridium perfringens, Yersinia enterocolitica, Pseudomonas aeruginosa in nekatere vrste rodu Mycobacterium.
Paraziti: Cryptosporidium spp., Giardia spp., Toxoplasma gondii, Neospora caninum, Fasciola hepatica

2. Usmeritve za uporabo vode v primarni proizvodnji živil ob ugotovljeni mikrobiološki neskladnosti vode iz vodovoda za zagotavljanje higienskih postopkov
POGLAVJE VII Uredbe o higieni živil navaja, da je treba zagotoviti ustrezno oskrbo s pitno vodo, ki se uporablja, kadarkoli je potrebno, da se živila ne kontaminirajo. Zagotoviti je treba, da voda ni vir kontaminacije živila.

Tabela 2: Usmeritve za ravnanje 
	Dejavnost
	Ravnanje v primeru mikrobiološko neskladne vode iz vodovoda



	Namakanje rastlin, katerih užitni deli ne pridejo v stik z vodo za namakanje ali katerih užitni deli se pred zaužitjem vedno toplotno obdelajo 
ALI
namakanje rastlin, pri katerih užitnimi deli pridejo v stik z vodo za namakanje
	Pri uporabi mikrobiološko neskladne pitne vode, mora pridelovalec pri namakanju upoštevati Smernice za odpravljanje mikrobioloških tveganj pri svežem sadju in zelenjavi v primarni proizvodnji z dobro higieno*. 

	Umivanje vimena in seskov
	Priporočena je uporaba vode iz nadomestnega vira ali uporaba toplotna obdelane vode, na način ki uniči mikroorganizme (prekuhana voda). 
Za umivanje seskov in vimena se lahko uporabijo tudi namenski higienski pripomočki, ki ne zahtevajo uporabe vode kot so čistilni robčki za vime. 

	Pranje molzne opreme ter pranje in izpiranje hladilnega bazena.
	Splošno: priporočena je  toplotna obdelava vode ali uporaba ustreznega nadomestnega vira. 
Če se uporabljajo molzni sistemi, ki imajo avtomatizirane programe čiščenja, se zagotovi pranje in končno izpiranje z vročo vodo.

Za končno izpiranje površin, ki prihajajo v stik z mlekom (na primer hladilni bazeni), je treba zagotoviti vodo, ki ne predstavlja tveganja za kontaminacijo mleka (vroča voda). 



* Smernice so dostopne na povezavi EUR-Lex - 52017XC0523(03) - SL - EUR-Lex
3. Usmeritve za uporabo vode v obratih za predelavo živil v primerih mikrobiološko neskladne vode iz vodovoda 
Nosilci živilske dejavnosti morajo imeti v okviru dokumentirano sprejetih ukrepov v okviru sistema notranjega nadzora in postopkov HACCP sprejete tudi ukrepe, ki zadevajo uporabo mikrobiološko neskladne pitne vode. Za ta namen morajo imeti evidentirana vsa mesta uporabe vode v proizvodnji.

Ob prejemu obvestila o mikrobiološko neskladni pitni vodi morajo:

1. Oceniti tveganje za kontaminacijo živil, opreme in površin.

2. Določiti postopke, pri katerih mora uporabljati ustrezno obdelano vodo.

3. Zagotoviti ustrezen nadomestni vir vode ali dokazano učinkovito obdelavo.

4. Preveriti, ali so živila, proizvedena pred uvedbo zaščitnih ukrepov, lahko neskladna oziroma nevarna.

5. Začasno ustaviti tiste postopke, pri katerih varnosti živil ni mogoče zagotoviti.

Tabela 3: Usmeritve za ravnanje 
	Dejavnost
	Ravnanje v primeru mikrobiološko neskladne vode iz vodovoda



	Vse vrste obdelave predelave živil in priprave živil rastlinskega ali živalskega izvora kjer se uporablja pitna voda; 
Čiščenje in izpiranje površin, opreme, pribora in drugih predmetov, ki prihajajo v stik z živili;
Priprava ledu ter pare, ki prihaja v neposreden stik z živili

	V živilskih obratih se mora za obdelavo, pripravo ali dodajanje živilom uporabljati pitna voda. Pitna voda se mora uporabljati tudi za čiščenje opreme, pribora in površin, ki prihajajo v stik z živili, ter za pripravo ledu in pare, ki prihajata v neposreden stik z živili.

V primeru mikrobiološke neskladnosti vode je treba zagotoviti ustrezno obdelavo vode ali drug vir vode, ki izpolnjuje zahteve za pitno vodo. Če pitne vode ni mogoče zagotoviti, je treba postopke, pri katerih bi lahko prišlo do kontaminacije živil, začasno ustaviti ali prilagoditi do vzpostavitve ustrezne oskrbe s pitno vodo.



	Umivanje rok in osebna higiena
	Ob mikrobiološki neskladnosti pitne vode je treba za umivanje rok zagotoviti ustrezno obdelano vodo ali vodo iz ustreznega nadomestnega vira pitne vode. Razkuževanje rok je priporočljivo kot dodaten higienski ukrep.




Kmetijska gospodarstva in živilski obrati lahko namesto toplotne obdelave vode uporabljajo tudi druge validirane sisteme za dezinfekcijo oziroma pripravo vode, ki dokazano zagotavljajo mikrobiološko ustreznost vode za predvideno uporabo kot so UV-dezinfekcija, filtracija skozi ustrezne membrane, kloriranje, kombinacija naštetih postopkov,…...

